"ওই জন্যেই তো তোমাকে তাড়াতাড়ি ডেকে পাঠানো! আসলে তোমাকে একটু আগে থেকেই ব্রিফ করে রাখা উচিৎ ছিলো বুঝতে পারছি। কিন্তু একটা কনফার্মেটরি ডকুমেন্ট হাতে না পেয়ে তোমায় কিছু বলবার ইচ্ছে আমার ছিলো না। দেয়ারজ মেনি আ স্লিপ---- জানোই তো! সেই কনফার্মেটরি মেলটা আজ সকালেই পেলাম। আমি ঠিক করেছিলাম সোমবার সকালে তোমাকে সুখবরটা দেবো। কিন্তু মা শুনে বললেন, তুমি নাকি বলেছ, তুমি কালকেই তোমার গ্রামে ফিরে চলে যাচ্ছ।"